

**MUISTILISTA VAPAAEHTOISTYÖN (VET-jakso) ALKUKESKUSTELUUN**

Alkukeskustelussa tehdään sopimus vapaaehtoistyöstä. Sopimus tehdään kahtena kappaleena. Toinen kappale jää vapaaehtoiselle ja toinen oppilaitokselle. Järjestö voi ottaa kopion sopimuksesta.

**Tutustuminen, odotukset ja vahvuudet**

⃝ Vapaaehtoisyhteisön esittely: mitä yhteisössä tehdään, miksi ja keiden kanssa. Mitä yhteisö odottaa vapaaehtoiselta?

⃝ Mistä vapaaehtoinen on kiinnostunut? Mitkä ovat hänen vahvuutensa ja tulevaisuuden toiveet? Mitä vapaaehtoinen odottaa vapaaehtoistyöltä?

**Vapaaehtoisen tehtävät**

⃝ Mitä vapaaehtoinen tekee? Kuvaa tehtävät selkeästi ja mahdollisimman

konkreettisesti, esimerkiksi: auttaa lastenhoidossa, tekee nuorille suunnatun videon kierrätyksestä, huolehtii paikkojen siisteydestä (tehtävät voivat muuttua vapaaehtoistyön aikana)

**Milloin vapaaehtoistyötä tehdään?**

⃝ Millä ajanjaksolla vapaaehtoistyötä tehdään: alkamis- ja päättymispäivä

⃝ Minä viikonpäivinä ja mihin aikaan vapaaehtoistyötä tehdään?

**Opiskelijan osaamistavoitteet vapaaehtoistyössä**

⃝ Oppijana vapaaehtoistyössä -osaamismerkki: Käydään läpi osaamismerkin tavoitteet ja merkin hakeminen vapaaehtoistyön lopussa.

**Tehtävään perehdytys**

⃝ Kuka vastaa vapaaehtoisen perehdytyksestä? Kuka perehdyttää tehtäviin, kuka esim. turvallisuusasioihin?

⃝ Mitä vapaaehtoinen itse tekee (esim. tutustuminen materiaaliin, yhteisön verkkosivuihin tms)

**Toiminta-ajan tuki ja ohjaus**

⃝ Kuka toimii ohjaajana? Kehen vapaaehtoinen ottaa yhteyttä, jos hänelle tulee huolia, ongelmia tai kysyttävää?

⃝ Miten toimitaan ongelmatilanteissa?

**Muuta huomioitavaa**

⃝ Kenelle, miten ja milloin vapaaehtoinen ilmoittaa mahdolliset poissaolot?

⃝ Mistä yhteisön asioista vapaaehtoisen täytyy olla tietoinen? Tällaisia voivat olla esimerkiksi yhteisön pelisääntöihin, arvoihin, vaitioloon tai turvallisuuteen (esim. maskin käyttö) liittyvät asiat.

⃝ Kuvauslupa: Jos otatte kuvia tai videoita vapaaehtoisesta, tee kirjallinen kuvauslupa nuoren kanssa. Alaikäisen kohdalla kuvaamiseen tulee pyytää myös huoltajan lupa. Kerro luvassa, mihin tarkoitukseen kuvia tullaan käyttämään. Kuvaslupaohja löytyy esimerkiksi täältä: <https://kansalaisareena.fi/wp-content/uploads/2020/09/Jeesaan-hankkeen-kuvauslupa_2019_kasikirjaan.pdf>

⃝ Ruokailu: Miten ruokailu hoidetaan (esim. omat eväät, ruokailu koululla ennen vapaaehtoistyötä, vapaaehtoistyön paikan tarjoama ruoka).

**TIEDOKSI**

* Vakuutus: Vapaaehtoistyö on osa opiskelijan peruskouluopintoja ja hänellä on oppilaitoksen tapaturmavakuutus. Oppilaitoksella ei ole vastuuvakuutusta opiskelijoille.
* Opiskelija saa tarvittaessa julkisen liikenteen matkakortin oppilaitoksesta.